User talk:Dba6363

KEJADIAN GEMPA BUMI DAN TSUNAMI DI JEPUN
Gempa bumi merupakan suatu kejadian yang berlaku disebabkan oleh tenaga yang terdapat di dalam lapisan bumi yang akan menghasilkan pergerakan plat tektonik iaitu kerak bumi ianya juga menyebabkan gegaran bumi berlaku secara tiba-tiba. Gegaran bumi berlaku apabila lapisan atas bumi yang sentiasa bergerak akibat tekanan daripada kawasan mantel iaitu bahagian dalaman bumi. Gempa bumi lebih kerap dijumpai di kawasan di penghujung plak tektonik, di mana berlakunya geseran di antara kepingan kerak bumi atau letupan gunung berapi akan menyebabkan peralihan tanah yang besar. Peralihan tanah yang besar secara mengejut ini akan menyebabkan berlakunya gempa bumi. Antara kawasan yang kerap mengalami gempa bumi seperti sekitar Cincin Api Pasifik "Pacific Ring of Fire". Lingkaran Cincin Api Pasifik merupakan sempadan pertembungan antara dua plak tektonik.

PUNCA BERLAKU GEMPA BUMI
Gempa bumi boleh disebabkan oleh aktiviti manusia seperti pembinaan empangan yang berskala besar. Jumlah isi padu air yang terkumpul menyebabkan tekanan tinggi pada lapisan bumi di dasar empangan menyebabkan berlakunya lantunan "Iisostatic" yang menyebabkan berlakunya gempa bumi sehinggalah tekanan berlaku pada kerak bumi. Selain itu, terdapat dua punca yang menyebabkan berlakunya gempa bumi iaitu berpunca dari dasar laut dan daratan. Gempa bumi yang berpunca dari daratan adalah seperti rakusan flora fauna seperti penebangan pokok, pembinaan empangan dan sebagainya yang dilakukan oleh manusia tanpa memikirkan kesannya. Akibat daripada rakusan tersebut, tiadanya akar yang mencengkam tanah yang mana ia boleh membawa kepada berlakunya gelongsoran tanah serta banjir dan seterusnya akan menyebabkan lapisan kerak bumi berada dalam tidak stabil. Gempa bumi dasar laut sama seperti gempa bumi yang berlaku di daratan iaitu berlaku geseran plat-plat tektonik di bahagian bawah laut yang mengakibatkan terjadinya pergerakan pukulan ombak yang kuat. Pergerakan ombak akan menjadi semakin tinggi apabila berdekatan dengan kawasan pesisiran pantai. Penolakan ombak yang berterusan akan meningkatkan aras ketinggian ombak yang berada di hadapan. Kenaikan ketinggian ombak secara tiba-tiba akan menyebabkan air laut dipinggir pantai mengundur ke tengah laut hanya dalam tempoh beberapa minit sebelum ombak menghempas semula pantai dalam sekelip mata dalam bentuk ombak pembinasa.

TSUNAMI DI JEPUN 2011
Gempa Bumi yang berukuran 8.9 skala ritcher dan gelombang Tsunami hingga 10 meter tinggi telah melanda Tokyo, Jepun. Jepun dilanda gempa bumi berukuran 8.9 skala ritcher di timur laut negara itu dan menyebabkan Tsunami setinggi empat meter yang menghanyutkan kereta serta meruntuhkan bangunan di sepanjang perairan dekat pusat gempa. Kerosakan teruk akibat daripada bencana tsunami, dengan puluhan kereta, bot dan bangunan dihanyutkan air di beberapa tempat sepanjang perairan Jepun. Sebuah kapal besar telah dihanyutkan tsunami yang merempuhnya ke arah tembok penahan di bandar Kesennuma, di wilayah Miyagi. Gempa bumi itu mengakibatkan gegaran kuat di sekitar kawasan Tokyo yang dihuni 30 juta penduduk. Gempa bumi berlaku pada jam 2.46 petang selama dua minit dengan gempa pertama kira-kira 400 kilometer di timur laut Tokyo. Ia diikuti beberapa gempa susulan antaranya sekuat 7.1 skala ritcher. Jepun terletak di atas Lingkaran Api Pasifik dan turut mempunyai titik gunung berapi di mana Tokyo terletak di antara kawasan paling berbahaya.